Diari Oficial de la Generalitat Valenciana


Sumari del DOGV 737, del 07-01-1988 (1988/810304)

LLEI de la Generalitat Valenciana 9/1987, de 30 de desembre, de crèdit extraordinari en el pressupost vigent, per a atendre despeses derivades de les inundacions ocorregudes en el mes de novembre d'enguany.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1987/12/30/9/dof/vci/html**

### Dades del document

Número de DOGV
:   737

Data del DOGV
:   07-01-1988

Secció del DOGV
:   DISPOSICIONS GENERALS

Número del document
:   1988/810304


Data del document
:   30-12-1987

Organisme emissor
:   Presidència de la Generalitat

Tipus de document
:   Llei

Correcció d'errades

Anàlisi jurídica

Llei de la Generalitat Valenciana 9/1987, de 30 de desembre, de crèdit extraordinari en el pressupost vigent, per a atendre despeses derivades de les inundacions ocorregudes en el mes de novembre d'enguany.  
Sia notori i manifest a tots els ciutadans, que les Corts Valencianes han aprovat, i jo, d'acord amb el que estableixen la Constitució i l'Estatut d?autonomia, en nom del Rei, promulgue la Llei següent:  
PREAMBUL  
Com a conseqüència de les recents inundacions en part de l?àmbit territorial de la Comunitat Valenciana, s'han originat greus i quantiosíssims danys en els serveis públics, habitatges, indústries, agricultura i comerç.  
Per aquesta raó és imprescindible adoptar urgentment un conjunt de mesures, que en estreta col·laboració amb les quals l?Estat i la CEE adopten, vinguen a pal·liar els efectes de caràcter econòmic derivats de l?esmentada catàstrofe natural.  
Tal conjunt de mesures han d'anar dirigides principalment a fer front a les necessitats immediates de la població i a contribuir al restabliment de les condicions de vida i treball, estimant necessari per a la seua instrumentació en el Pressupost de la Generalitat per a 1987, que les Corts Valencianes aproven aquesta Llei de concessió d'un crèdit extraordinari, segons que preveu l'article 32, apartat un, lletra a) de la Llei 4/1984, de 13 de juny.  
Article primer  
Es concedeix un crèdit extraordinari en el Pressupost de Despeses vigent de la Generalitat Valenciana per un import de 88.106.102.006 pessetes, que serà aplicat d?acord amb el detall que per conceptes, programes i Conselleries es determina en l'annex d'aquesta Llei.  
Els crèdits afectats per aquest crèdit extraordinari tindran el caràcter d'ampliables i seran incorporats pel total de l?import que no s'haja fet efectiu al Pressupost de la Generalitat Valenciana per a l?exercici de 1988.  
Article segon  
El crèdit extraordinari al qual es refereix l'article anterior es finançarà:  
a) Mitjançant baixes acordades pel Consell, per l?import total o parcial dels crèdits no disposats, dels Pressupostos de la Generalitat Valenciana per a 1987, previ informe de les Conselleries o Organismes interessats, així com per una recaptació efectiva d'ingressos superiors als previstos per a aquest exercici.  
b) Per l'aportació de l?Estat en concepte de participació en les despeses ocasionades per danys catastròfics en béns i serveis de la Generalitat Valenciana, d'acord amb el que preveu l'article 12 del Reial Decret-Llei 4/1987, de 13 de novembre, pel qual s'adopten mesures urgents per a reparar els danys causats per les inundacions ocorregudes en la Comunitat Autònoma de la Regió de Múrcia i en la Comunitat Autònoma Valenciana.  
c) La part de l?import total del crèdit extraordinari que no poguera finançar-se amb els recursos recollits en els paràgrafs anteriors, ho serà mitjançant el recurs a l?endeutament tal i com s'estableix en l'article 84 de la Llei de la Generalitat Valenciana 4/1984, de 13 de juny, quedant incrementada per tal import l'autorització que a tal efecte s'estableix en l'article 7 de la Llei 11/1986, de 30 de desembre, de Pressupostos de la Generalitat Valenciana per a l?exercici de 1987.  
Article tercer  
El Consell informarà mensualment, davant la Comissió d?Investigació i Estudi dels riscs naturals de la Comunitat Valenciana, de l'aplicació detallada dels fons previstos en aquesta Llei.  
DISPOSICIO ADDICIONAL  
Al finançament del crèdit extraordinari que es recull en l'article segon podran contribuir les aportacions d'Entitats públiques, privades, particulars, així com d'altres Administracions públiques de caràcter regional, estatal o internacional, que amb el fi de pal·liar els danys produïts per les inundacions s'haguessen produït o es produesquen en un futur pròxim.  
DISPOSICIONS FINALS  
Primera  
S'autoritza la Conselleria d'Economia i Hisenda per a dictar les disposicions necessàries per al desplegament i aplicació d'aquesta Llei.  
Segona  
Aquesta Llei vigirà el dia següent de la publicació en el Diari Oficial de la Generalitat Valenciana.  
Per tant, ordena que tots els ciutadans, tribunals, autoritats i poders públics als quals pertoque, observen i facen complir aquesta Llei.  
El President de la Generalitat,  
JOAN LERMA I BLASCO  
València, 30 de desembre de 1987.  
ANNEX  
NECESSITATS FINANCERES AMB CARREC AL CREDIT EXTRAORDINARI PER A PAL·LIAR ELS EFECTES DE LES INUNDACIONS  
Conselleria d'Obres Públiques, Urbanisme i Transports  
A) Relació d'obres d'emergència ja iniciades.  
I. Àrea d'infrastructura ferroviària.  
Programa d'Infrastructura del transport ferroviari 5.138.591.768  
II. Àrea de Ports de la Generalitat Valenciana.  
Programa d'infrastructura i explotació portuària i actuacions en la  
costa 31.747.567  
III. Àrea de Carreteres.  
Programa d'infrastructura de carreteres, conservació i explotació 417.457.124  
IV. Àrea d'infrastructura hidràulica.  
Programa d'infrastructura urbana, sanejament i abastament d'aigua  
i infrastructura recursos hidràulics 654.823.150  
B) Relació d'obres d?emergència a iniciar d'immediat.  
I. Àrea d'infrastructura ferroviària.  
Programa d'infrastructura del transport ferroviari 501.621.098  
II. Àrea d'infrastructura de carreteres.  
Programa d'infrastructura de carreteres, conservació i explotació 381.061.625  
III. Àrea d'infrastructura hidràulica.  
Programa d'infrastructura urbana, sanejament i abastiment d'aigua  
i infrastructura de recursos hidràulics 4.920.005.666  
IV. Àrea d'Habitatge.  
Programa d?arquitectura i habitatge 488.697.390  
V. Drenatge del Xúquer i construcció d'una paret de protecció per  
al poble de Gavarda 629.935.219  
Total Conselleria d'Obres Públiques, Urbanisme i Transports, 0.730.090.171  
Conselleria de Cultura, Educació i Ciència  
Àrea d?Educació  
Capítol VII: Un concepte de transferències de capital a Ajuntaments per  
a la realització de reparacions en 131 centres públics d'ensenyament 100.873.975  
Capítol VI: Per a dur a terme obres d?emergència en 39 centres públics  
d'ensenyament 749.273.418  
Capítol VI: Per a reposar mobiliari i material didàctic en centres públics  
d?ensenyament 098.750.288  
Total Conselleria de Cultura, Educació i Ciència 2.729.477.970  
Conselleria de Treball i Seguretat Social  
Per a reparació de danys produïts en Centres Propis de l'àrea de Serveis  
Socials 85.065.586  
Per a reparació de danys produïts en Centres Concertats de l'àrea de  
Serveis Socials 110.097.067  
Per a reparació de danys produïts en Centres Subvencionats de l'àrea de  
Serveis Socials 777.312.935  
Provisió de jornals per a treballadores agrícoles en atur i per a  
treballadores del sector de comercialització hortofructícola en atur com  
a conseqüència de les inundacions 189.474.857  
Total Conselleria de Treball i Seguretat Social 739.239.069  
Conselleria d?administració Pública  
Ajudes de primera necessitat i per a reparació de paraments 0.414.339.063  
Total Conselleria d?administració Pública 0.070.419.582  
Conselleria d'Economia i Hisenda  
Cost financer derivat del conveni de col·laboració financera amb les  
Caixes d'Estalvi de la Comunitat Valenciana que faciliten bestretes a  
compte de les indemnitzacions del Consorci de compensació  
d'Assegurances 972.659.645  
Dotació prevista per al finançament de les obres d?emergència a  
acometre i d?aquelles altres obres que pogueren derivar-se dels treballs  
de reparació en marxa 178.679.982  
Total Conselleria d?economia i Hisenda 2.292.238.569  
Conselleria d?agricultura i Pesca  
I. Ajudes financeres concedides als agricultors afectats per les  
inundacions 179.155.229  
II. Reparació en infrastructura agrària d'alt percentatge en mà d'obra 074.418.813  
III. Ajudes financeres per a reparació i reposició d'embarcacions  
pesqueres i corresponents ormejos 59.365.196  
Total Conselleria d?agricultura i Pesca 1.263.439.275  
Conselleria d'Indústria, Comerç i Turisme  
I. Reparacions en infrastructura de polígons industrials danyats 18.231.499  
II. Incentius al trasllat d'instal·lacions de distribució d'energia  
elèctrica 6735.136.514  
III. Subvencions per a la cobertura de danys en empreses  
industrials, comercials i turístiques 302.367.080  
Total Conselleria d?Indústria, Comerç i Turisme. 3.882.872.775  
TOTAL GENERAL 63.828.989.062


Còpia Permalink ELI